**Ministru kabineta noteikumu projekta “Grozījumi Ministru kabineta 2019. gada 20. augusta noteikumos Nr. 381 „Invaliditātes informatīvās sistēmas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta ”Grozījumi Ministru kabineta 2019.gada 20.augusta noteikumos Nr.381 "Invaliditātes informatīvās sistēmas noteikumi" (turpmāk – noteikumu projekts) mērķis ir reglamentēt Invaliditātes informatīvajā sistēmā iekļaujamos datus, to apjomu, datu apstrādes noteikumus un institūciju sadarbības noteikumus atbilstoši Invaliditātes likumam.Noteikumu projekta norma, kas attiecas uz datu nodošanu Sabiedrības integrācijas fonda sekretariātam (turpmāk – Fonda sekretariāts), stāsies spēkā 2021.gada 1.maijā.Noteikumu projekta normas, kas attiecas uz pavadoņa pakalpojumu un invaliditātes apliecību (turpmāk – apliecība), stāsies spēkā 2021.gada 1.jūlijā.Noteikumu projekta norma, kas attiecas uz datu nodošanu Valsts probācijas dienestam, stāsies spēkā vispārējā kārtībā pēc tā publicēšanas ”Latvijas Vēstnesī”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pamatojoties uz:1. Likumu “Grozījumi Invaliditātes likumā”, pieņemti Saeimā 2020.gada 23.novembrī;
2. 2020.gada 21.decembra Ministru prezidenta A.K.Kariņa uzdevums Nr.12/2020-JUR-210, līdz 2021.gada 1.jūlijam sagatavot un iesniegt Ministru kabinetā Invaliditātes likuma 12. panta 6.1, 6.2 un astotajā daļā minētos tiesību akta projektus;
3. Likumu “Grozījumi Invaliditātes likumā”, pieņemti Saeimā 2021.gada 25.februārī;
4. Labklājības ministrijas (Veselības un darbspēju ekspertīzes ārstu valsts komisijas (turpmāk – Valsts komisija)) iniciatīva.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **1.** Noteikumu projekts ir cieši saistīts ar izmaiņām atbalsta pakalpojumu nepieciešamības noteikšanā pilngadīgām personām ar invaliditāti un bērniem ar invaliditāti vecumā no 5 līdz 18 gadiem, ko paredz 2020.gadā veiktie grozījumi Invaliditātes likumā, kas pieņemti Saeimā 2020.gada 23.novembrī. Veiktie grozījumi Invaliditātes likuma 12.panta otrajā daļā, kas stāsies spēka 2021.gada 1.jūlijā, paredz, ka asistenta pakalpojumu personai ar I vai II invaliditātes grupu turpmāk būs tiesības saņemt, pamatojoties uz pašvaldības sociālā dienesta veikto asistenta pakalpojuma nepieciešamības un atbalsta intensitātes novērtējumu, nevis uz Valsts komisijas izsniegtu atzinumu par asistenta pakalpojuma nepieciešamību, kā tas ir noteikts šobrīd. Līdz ar to Valsts komisijai vairs nebūs nepieciešams izsniegt atzinumu par asistenta pakalpojuma nepieciešamību un uzkrāt datus Invaliditātes informatīvajā sistēmā (turpmāk – informācijas sistēma) (noteikumu projekta 1.2.apakšpunkts). Vienlaikus ar minētajiem grozījumiem papildināts Invaliditātes likuma 12.pants ar 2.3 un 2.4 daļām, paredzot, ka no 2021.gada 1.jūlija tiks ieviests jauns atbalsta pakalpojums invaliditātes seku mazināšanai bērniem ar invaliditāti - pavadoņa pakalpojums. Šo atzinumu izsniegs Valsts komisija, tāpēc informācijas sistēmā nepieciešams uzkrāt informāciju par šī atzinuma izsniegšanu (noteikumu projekta 1.3.apakšpunkts). Attiecīgi arī pašvaldībām un to izveidotajām institūcijām, kuras nodrošina pakalpojumus vai nodokļu un nodevu atlaides personām ar invaliditāti (noteikumu projekta 13.21.pakšpunkts), no 1.jūlija vairs netiks nodoti dati par asistenta pakalpojuma nepieciešamību, tā vietā tiks nodoti dati par pavadoņa pakalpojuma nepieciešamību (noteikumu projekta 1.7.apakšpunkts).**2.** 2020.gada 23.novembrī Saeimā tika apstiprināti grozījumi Invaliditātes likumā, kas paredz, ka no 2021.gada 1.jūlija tiesības uz asistenta pakalpojumu personām ar I vai II invaliditātes grupu būs pamatojoties uz pašvaldības sociālā dienesta veikto asistenta pakalpojuma nepieciešamības un atbalsta intensitātes novērtējumu. Izstrādes stadijā esošais noteikumu projekts “Noteikumi par asistenta, pavadoņa un aprūpes pakalpojumu personām ar invaliditāti” (turpmāk – noteikumu projekts asistenta pakalpojuma piešķiršanai) paredz, ka sociālais dienests veic asistenta pakalpojuma nepieciešamības novērtēšanu balstoties uz vienotas asistenta pakalpojuma nepieciešamības un atbalsta intensitātes noteikšanas anketu (turpmāk – anketa). Asistenta pakalpojumu personai var piešķirt tādu darbību veikšanai, kuras tā funkcionēšanas ierobežojumu dēļ nevar veikt patstāvīgi, un, ja personai ir noteikta redzes, kustību vai garīga rakstura funkcionālie traucējumi, vai Valsts komisija izsniegusi atzinumu vieglā automobiļa speciālai pielāgošanai un pabalsta saņemšanai transporta izdevumu kompensēšanai (turpmāk – transporta atzinums). Par minētajām pazīmēm jau šobrīd sociālais dienests var pārliecināties informācijas sistēmā.Tomēr ir iespējami gadījumi, kad ar anketas palīdzību novērtētai personai asistenta pakalpojums nepienākas, lai gan personai ir noteikta I vai II invaliditātes grupa, kā arī ir kustību traucējumi un vēl papildus tam ir nieru mazspēja, kā dēļ nepieciešama regulāra (ne retāk kā reizi nedēļā) hemodialīzes procedūru saņemšana, vai konstatēts ļaundabīgs audzējs ceturtajā stadijā, kura dēļ nepieciešams saņemt simptomātisku (ne retāk kā reizi nedēļā) terapiju. Lai arī cilvēki, kuriem ir iepriekš minētās saslimšanas, ikdienā spēj pārvietoties patstāvīgi, taču pēc hemodialīzes vai ķīmijterapijas procedūras saņemšanas pārvietošanās spējas ir ierobežotas un ir objektīva vajadzība pēc asistenta atbalsta. Tāpēc noteikumu projekts asistenta pakalpojuma piešķiršanai paredz, ka arī šādos gadījumos personai ir piešķirams asistenta pakalpojums.Gadījumos, kad persona sociālajā dienestā nav iesniegusi ģimenes (vispārējās prakses) ārsta vai ārstējošā ārsta apliecinājumu par minētajām diagnozēm un procedūru saņemšanas nepieciešamību, noteikumu projekts paredz, ka pašvaldību sociālie darbinieki tikai par iepriekš minētajām diagnozēm var pārliecināties informatīvajā sistēmā (noteikumu projekta 1.4.apakšpunkts), ja iesniegumā par asistenta pakalpojuma piešķiršanu persona ir devusi pierišanu par šo datu iegūšanu no informācijas sistēmas. Tādējādi tiek izpildīta atbilstība 2016.gada 27.aprīļa EIROPAS PARLAMENTA UN PADOMES REGULAI (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) saskaņā, ar kuru datu apstrāde ir iespējama, ja datu subjekts ir devis nepārprotamu piekrišanu personas datu apstrādei (9.pants).Pašvaldību sociālo dienestu darbiniekiem ir tiesības pieprasīt papildu informāciju arī no citām institūcijām, ja pakalpojuma pieprasītāja sniegtā informācija ir nepilnīga. Šis ir ātrākais veids kā pašvaldību sociālo dienestu darbinieki var pārliecināties par minētajām diagnozēm, jo šo diagnožu radītie funkcionālie traucējumi dod tiesības Valsts komisijai izsniegt transporta atzinumu.Datu un informācijas izmantošana par personas veselības stāvokli tiek izmantota, lai nodrošinātu personas labākās intereses un nodrošinātu personas tiesības sociālās aizsardzības tiesību jomā. Personām ar šādām diagnozēm ir ļoti būtiski asistenta pakalpojumu saņemt pēc iespējas ātrāk.**3.** 2021.gada 25.februārī Saeima pieņēma grozījumus Bērnu tiesību aizsardzības likumā. Minētie grozījumi paredz, ka valsts īstenotā Latvijas Goda ģimenes apliecības programma, kuras ietvaros Fonda sekretariāts nodrošina karšu izsniegšanu daudzbērnu ģimenēm, ir paplašināma arī ar ģimenēm, kuru aprūpē ir bērns ar invaliditāti vai persona, kura nav sasniegusi 24 gadu vecumu, ja tai ir noteikta I vai II invaliditātes grupa (26.panta septītā daļa). Šī norma stāsies spēkā 2021.gada 1.maijā.Vienlaikus tika virzīti arī grozījumi Invaliditātes likumā, kuri Saeimā pieņemti 2021.gada 25.februārī. Grozījums Invaliditātes likuma 3.1 pantā paredz tiesības Fonda sekretariātam apstrādāt informācijas sistēmā iekļautos datus, lai pārliecinātos, vai personas bērnam ir noteikta invaliditāte, bet jaunietim līdz 24 gadu vecumam – noteikta I vai II invaliditātes grupa. Tāpat Fonda sekretariātam jāpārliecinās par noteiktās invaliditātes termiņu, jo Goda ģimenes programmas ietvaros izsniegtās kartes derīguma termiņš nedrīkst pārsniegt noteikto invaliditātes termiņu (noteikumu projekta 1.8.apakšpunkts).Papildu finansējums datu apmaiņas nodrošināšanai starp Valsts komisiju un Fonda sekretariātu nav nepieciešams. Datu apmaiņai tiks izmantots starpsistēmu pieslēgums Valsts komisijas uzturētajai informācijas sistēmai ar tīmekļa pakalpēm caur Valsts informācijas sistēmu savietotāju.**4.** Šobrīd Labklājības ministrija virza grozījumus Ministru kabineta 2014.gada 23.decembra noteikumos Nr.805 “Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību”, kuros tiek iekļautas Ministru kabineta 2012.gada 26.jūnija noteikumu Nr. 450 “Noteikumi par invaliditāti apliecinoša dokumenta paraugu, dokumenta izsniegšanas un uzskaites kārtību” (turpmāk – MK noteikumi Nr.450) normas. Paredzot, ka no šī gada 1.jūlija nedaudz mainās apliecības vizuālais noformējums, t.i., apliecībā vairs netiek iekļauts personas sejas digitālais attēls un netiek atspoguļots, kura Valsts komisijas struktūrvienība apliecību izsniegusi. Vēsturiski Valsts komisija darbu organizēja nodaļās gan pēc reģionālā principa, gan pēc slimību principa. Valsts komisija vairākas reizes ir veikusi darba optimizēšanu gan samazinot nodaļu skaitu, gan reģionālo nodaļu, kurā ir mazāks klientu skaits, pārveidojot par klientu apkalpošanas centru. Centra funkcijās ietilpst tikai papīra formā sagatavotu iesniegumu pieņemšana un nosūtīšana uz Rīgas apvienoto nodaļu. Patlaban Valsts komisija savu darbu organizē tikai pēc reģionālā principa un nav būtiski, kurā reģionālajā nodaļā invaliditātes apliecība ir izsniegta. Ņemot vērā iepriekš minēto, vienlaicīgi ir veicami grozījumi arī šajos noteikumos, paredzot, ka no 1.jūlija informācijas sistēmā vairs netiek uzkrāti personu sejas digitālie attēli un informācija par Valsts komisijas struktūrvienību, kura izsniegusi apliecību (noteikumu projekta 1.1. un 1.4.apakšpunkts). Attiecīgi nav arī nepieciešamas pieprasīt personai iesniegt fotogrāfiju vai sejas attēla digitālo datni (noteikumu projekta 1.5.apakšpunkts).**5.** Valsts probācijas dienests atbilstoši Valsts probācijas dienesta likumam īsteno valsts politiku kriminālsoda – piespiedu darbs – un audzinoša rakstura piespiedu līdzekļa – sabiedriskais darbs – izpildi, kā arī probācijas klientu uzraudzību un sociālās uzvedības korekciju. Organizējot soda izpildi, ņem vērā probācijas klienta invaliditāti un funkcionālā traucējuma veidu (piespiedu darba izvēlē vai uzraudzības nosacījumu noteikšanā). Šobrīd Ministru kabineta 2018.gada 13.novembra noteikumu Nr.693 “Noteikumi par Valsts probācijas dienesta informācijas sistēmā iekļaujamās informācijas iekļaušanas tiesisko pamatu, saturu, apjomu un apstrādes kārtību” 7.10.apakšpunkts nosaka, ka par probācijas klienta invaliditāti tiek apstrādāti sekojoši dati: invaliditātes grupa, termiņš un funkcionālā traucējuma veids. Nepieciešams grozījums, kas dod tiesības Valsts komisijai no informācijas sistēmas nodot Valsts probācijas dienestam datus arī par funkcionālā traucējuma veidu (noteikumu projekta 1.6.apakšpunkts). |
| 3. | Projekta izstrādē iesaistītās institūcijas un publiskas personas kapitālsabiedrības | Pašvaldību sociālie dienesti, Sabiedrības integrācijas fonda sekretariāts, Valsts komisija, Valsts probācijas dienests. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  2020.gada decembrī valstī bija 201 549 personas ar invaliditāti, tai skaitā 8 444 bērni ar invaliditāti. Pavadoņa pakalpojumu var piešķirt bērniem vecumā no 5-18 gadiem, kuri atbilst noteiktiem kritērijiem, indikatīvi tie varētu būt aptuveni 600 bērni gadā.2020.gadā spēkā bija 44 001 atzinums par asistenta pakalpojuma pašvaldībā nepieciešamību, no tiem pirmreizējās invaliditātes ekspertīzē noteikta asistenta pakalpojuma nepieciešamība 8 974 personām (gada laikā kopā tiek noteikta aptuveni 16 000 personām). Attiecīgai Valsts komisijas ārstiem un amatpersonām vairs nebūs nepieciešams ekspertīzes ietvaros sniegt šādu atzinumu un ievadīt datus par atzinumu informācijas sistēmā. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības, taču ļauj patstāvīgi iegūt informāciju, kādi dati saistīti ar invaliditāti un kādā veidā tiek apstrādāti. |
| 3. | Administratīvo izmaksu monetārs novērtējums | Labklājības ministrijai ir noslēgti līgumi par datu nodošanu ar visām (119) pašvaldībām. Stājoties spēkā noteikumu projektam, jāveic grozījumi visos līgumos un jānodrošina to parakstīšana. Viena līguma grozījumu sagatavošanai, saskaņošanai un reģistrēšanai nepieciešamas aptuveni 2 stundas. Labklājības ministrijas paredzamās administratīvās izmaksas ir 2 023euro.Valsts komisijai vairs nav jāapstrādā dati (jāizsniedz atzinums) par asistenta pakalpojuma pašvaldībā nepieciešamību. Valsts komisijas administratīvās izmaksas veido ārstu un amatpersonas patērētais laiks ekspertīzes procesam, kas ietver arī datu ievadi informācijas sistēmā. Ārstu ieguldītā darba izmaksas ir 18 720euro, bet amatpersonu 9 960euro. Gadā Valsts komisijas administratīvās izmaksas atzinuma par asistenta pakalpojumu pašvaldībā sagatavošanai sastāda 28 680euro.Lēmuma pieņemšanas process atzinuma par pavadoņa pakalpojuma nepieciešamību sniegšanai tiks organizēts tāpat kā atzinuma par asistenta pakalpojumu pašvaldībā sniegšanai (tikai citai mērķgrupai), tāpēc arī pieņemts, ka būs nepieciešams līdzvērtīgs laika patēriņš. Gadā ārstu ieguldītā darba izmaksas būs 702euro, savukārt amatpersonu 372euro. Tādējādi, skatoties pilnu gadu, Valsts komisijas administratīvās izmaksas samazināsies par 27 606euro, kas ir nenozīmīgs apjoms kopējā Valsts komisijas noslodzē. |
| 4. | Atbilstības izmaksu monetārs novērtējums | Noteikumu projekts neparedz atbilstības izmaksas. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2024. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projektā plānotās izmaiņas informācijas sistēmā tiks īstenotas Eiropas Reģionālās attīstības fonda projekta Nr.2.2.1./19/I/004 “Invaliditātes ekspertīzes pakalpojumu kvalitātes uzlabošana” (turpmāk – IT projekts) ietvaros (IT projekts iekļaujas Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmas „Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkal izmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" ietvaros), IT projekta kopējais finansējuma apjoms ir 1 300 000 euro. IT projekta īstenošanas noslēguma termiņš ir 2022.gada novembris.Ņemot vērā, ka informācijas sistēmas funkcionalitātes izmaiņu ieviešana ir komplekss pasākums, nav iespējams precīzi norādīt tieši noteikumu projektā paredzēto pasākumu īstenošanai plānoto finansējumu.IT projekta aktivitātē kopējais plānotais finansējums informācijas sistēmas funkcionalitātes pilnveidošanai un ieviešanas nodrošināšanai:2021.gadā 189 825 euro apmērā (no šiem izdevumiem daļa attiecināma un noteikumu projektā atspoguļotajām izmaiņām);2022.gadā 173 291 euro apmērā.Labklājības ministrijas pamatbudžeta apakšprogrammas 05.62.00 “Invaliditātes ekspertīžu nodrošināšana” ietvaros 2021.gadā plānots finansējums informācijas sistēmas uzturēšanai 12 000 euro apmērā.Līdz 2021.gada beigām Valsts komisijā darbosies esošās informācijas sistēmas funkcionalitāte. Savukārt 2021.gada vidū darbu uzsāks jaunā informācijas sistēmas funkcionalitāte, kura izveidota IT projekta ietvaros. 2021.gadā abas informāciju sistēmas funkcionalitātes darbosies paralēli, kamēr notiek jaunās informācijas sistēmas funkcionalitātes testēšana un uzsākto invaliditātes ekspertīžu pabeigšana esošajā informācijas sistēmas funkcionalitātē. Jaunās informācijas sistēmas funkcionalitātes uzturēšanas uzdevumi līdz IT projekta noslēgumam tiks veikti IT projekta ietvaros. Savukārt pēc IT projekta noslēgšanās, jaunās informācijas sistēmas funkcionalitātes uzturēšanas izdevumu nodrošināšanai nepieciešami papildu valsts budžeta līdzekļi.Informācija par informācijas sistēmas jaunās funkcionalitātes izveidi un uzturēšanu ir iekļauta Ministru kabineta 2019.gada 6.marta rīkojumā Nr.106. un rīkojuma anotācijā. Saskaņā ar minētā rīkojuma 5.punktu, pēc IT projekta pabeigšanas tiks noteiktas projekta uzturēšanas izmaksas, un sākot ar 2022.gadu, Labklājības ministrija normatīvajos aktos noteiktajā kārtībā sagatavos pieprasījumu attiecīgajam finansējumam, ne vairāk kā 110 000 euro apmērā, lai nodrošinātu jaunās informācijas sistēmas funkcionalitātes turpmāku uzturēšanu.Plānots, ka 2022.gadā Labklājības ministrijai apakšprogrammā jaunās informācijas sistēmas funkcionalitātes uzturēšanai būs nepieciešami izdevumi 18 333 euro apmērā (nepieciešamo uzturēšanas izdevumu apjoms var mainīties atkarībā no termiņa, kurā tiks nodota jaunā informācijas sistēmas funkcionalitāte). Savukārt sākot ar 2023.gadu, būs nepieciešams finansējums 110 000 euro apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav. |
| 8. Cita informācija | Noteikumu projekta īstenošana tiks nodrošināta Eiropas Reģionālās attīstības fonda projekta Nr.2.2.1.1/19/I/004 “Invaliditātes ekspertīzes pakalpojumu kvalitātes uzlabošana” ietvaros un Labklājības ministrijas pamatbudžeta apakšprogrammas 05.62.00 “Invaliditātes ekspertīžu nodrošināšana” ietvaros. Lai nodrošinātu jaunās izveidotās informācijas sistēmas funkcionalitātes turpmāku uzturēšanu, sākot ar 2022.gadu labklājības ministrija normatīvajos aktos paredzētajā kārtībā sagatavos un iesniegs izskatīšanai pieprasījumu par papildu līdzekļu piešķiršanu vairāk kā 110 000 euro apmērā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 1. Vienlaikus tiek veikti grozījumi Ministru kabineta 2014.gada 23.decembra noteikumos Nr.805 “Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību”, kuros tiek iekļauts jaunais apliecības paraugs un noteikti kritēriji pavadoņa pakalpojuma noteikšanai (nosūtīti saskaņošanai 11.03.2021.);
2. Izpildot Invaliditātes likuma 12.panta 6.1 daļā noteikto deleģējumu noteikt pavadoņa pakalpojuma piešķiršanas, atteikšanas, izbeigšanas un pārtraukšanas nosacījumus un kārtību, maksimālo pakalpojuma apjomu, prasības pavadonim, kā arī vienas stundas izmaksas un finansēšanas noteikumus, izstrādāts noteikumu projekts “Noteikumi par asistenta, pavadoņa un aprūpes pakalpojumu personām ar invaliditāti” (nosūtīti saskaņošanai 11.03.2021.);
3. Sakarā ar to, ka pašvaldību sociālie dienesti pavadoņa pakalpojumu bērniem ar invaliditāti var piešķirt tikai tad, ja Valsts komisija sniegusi atzinumu par šāda pakalpojuma nepieciešamību, tiek izstrādāti grozījumi Ministru kabineta 2014.gada 30.septembra noteikumos Nr.587 “Valsts sociālās politikas monitoringa informācijas sistēmas noteikumi” (nosūtīti saskaņošanai 11.03.2021.).
4. Sakarā ar to, ka tiek paplašināta Valsts atbalsta programmas “Latvijas Goda ģimenes apliecība “Goda ģimenes karte” mērķa grupa ar ģimenēm, kuru aprūpē ir bērns ar invaliditāti vai persona, kura nav sasniegusi 24 gadu vecumu, ja tai ir noteikta I vai II invaliditātes grupa, un nepieciešams atrunāt kādus datus Fonda sekretariāts no informācijas sistēmas var apstrādāt, kā arī pilnveidot kartes izsniegšanas procesu, tiek izstrādāti jauni Ministru kabineta noteikumi “Valsts atbalsta programmas “Latvijas Goda ģimenes apliecība “Goda ģimenes apliecība” “Goda ģimenes karte”” (iekļauti izskatīšanai 25.marta Valsts sekretāru sanāksmē).
 |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība jau ir informēta un tiks arī turpmāk informēta ar sociālo tīklu starpniecību par gaidāmajām izmaiņām asistenta un pavadoņa pakalpojumos no 2021.gada 1.jūlija, kā arī tiks informēta par izmaiņām apliecības vizuālajā noformējumā. Labklājības ministrija pagājušā gada 9.janvārī Eiropas Savienības mājā, Aspazijas bulvāris 28, Rīga, klātienē organizēja tikšanos ar nozares nevalstiskajām organizācijām, kurā informēja arī par plānoto ieceri atteikties no fotoattēlu drukāšanas uz apliecībām. No klātesošo organizāciju pārstāvjiem līdz šim brīdim nav saņemti iebildumi par šādu ieceri.Invaliditātes lietu nacionālās padomes sēdē šī gada 31.martā sēdes dalībnieki tiks informēti par Labklājības ministrijas virzītajiem noteikumu projektiem un likumprojektu.Tāpat sabiedrības līdzdalība noteikumu projekta izstrādē tiek īstenota atbilstoši Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā” 7.4.1 apakšpunktam, proti, sabiedrības pārstāvjiem tiek dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Ministrijas tīmekļvietnē (https://www.lm.gov.lv/lv/lm-dokumentu-projekti-0) no 2021.gada 24.marta ievietots paziņojums par noteikumu projektu. |
| 3. | Sabiedrības līdzdalības rezultāti | Sabiedrības pārstāvju viedokļi par projektu …(Informācija pēc sabiedriskās apspriešanas). |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldību sociālie dienesti, Sabiedrības integrācijas fonda sekretariāts, Valsts komisija, Valsts probācijas dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. |
| 3. | Cita informācija | Nav |

Labklājības ministre R.Petraviča

Veidliņa 67782951

Ruta.Veidlina@lm.gov.lv